**NEZAMESTNANOSŤ**

V trhovej ekonomike **nemajú všetci** práceschopní obyvatelia **prácu**.

Nezamestnanosť predstavuje veľmi závažný ekonomický a psychologický problém.

Za "nezamestnaného" je považovaná osoba schopná pracovať, ktorá si však nemôže (alebo nechce) nájsť zamestnanie.

***Ukazovateľ***, ktorým vyjadrujeme nezamestnanosť vypočítava Štatistický úrad SR je to ***miera nezamestnanosti (%)***. Vyjadruje percento nezamestnaných z celkového počtu pracovnej sily.

Typy nezamestnanosti

1. Frikčná nezamestnanosť – dočasná, je spojená s určitými prirodzenými životnými cyklami – hľadanie práce po materskej dovolenke, migrácia pracovných síl, zmeny zamestnania a pod.
2. Štrukturálna nezamestnanosť – je výsledkom technologických a iných zásadných zmien v hospodárstve. Keď sa slovenská vláda rozhodla pre útlm baníctva, mnoho pracovnej sily, ktorá pred tým pracovala v tomto odvetví sa stala nezamestnanou.
3. Cyklická nezamestnanosť - zmeny v hospodárskom cykle tiež zapríčiňujú nezamestnanosť. Sú povolania, ktoré si zarábajú na svoje živobytie iba počas niektorého cyklu štyroch ročných období, najčastejšie v turistickom ruchu, v poľnohospodárstve, lesníctve, stavebníctve.

**Evidovaná nezamestnanosť na Slovensku**

Úlohy úradu práce:

* Evidujú nezamestnaných
* Pomáhajú sprostredkovať zamestnanie
* Poskytujú poradenstva pre výber zamestnania a voľbu povolania
* podporujú vytváranie nových pracovných príležitostí
* venujú zvýšenú starostlivosť o pracovné uplatnenie mladistvých, ktorí nepokračujú v príprave na povolanie a absolventom stredných a vysokých škôl, občanom nad 50 rokov veku, dlhodobo nezamestnaným evidovaných viac ako 1 rok, občanom so zmenenou pracovnou schopnosťou
* poskytujú podporu v nezamestnanosti
* usporadúvajú rôzne kurzy (aj rekvalifikačné)

**Rekvalifikácia** – zmena pôvodného povolania na iné (napr. baník sa vyškolí za maséra)
 **Nepriaznivé trendy vo vývoji nezamestnanosti:**

* dlhodobo nezamestnaní (strácajú pracovné návyky)
* dorastá nezamestnaná mladá generácia, ktorej rodičia sú dlhodobo nezamestnaní (deti nevideli vlastných rodičov pracovať).